b'\n_START_ARTICLE_\nDaang Palibot Blg. 4\n_START_SECTION_\nDaang C-4\n_START_PARAGRAPH_\nAy ang bahagi ng\xc2\xa0C-4 mula Daang Marcos (R-10) hanggang Daang Letre.\n_START_SECTION_\nDaang Letre\n_START_PARAGRAPH_\nAy isang pangunahing daan ng Malabon na may anim na linya. Nagsisimula ito sa isang rotonda\xc2\xa0sa harap ng Malabon City Hall at nagtatapos sa mga hangganan ng Kalookan. Magiging bahagi ito ng C-4 pagbagtas nito ang Daang C-4. Kilala rin ito sa mga pangalang "Kalye Heneral San Miguel" at "Abenida Rizal".\n_START_SECTION_\nDaang Samson\n_START_PARAGRAPH_\nPaglampas ng mga hangganan ng\xc2\xa0Kalookan, magiging Daang Samson ang C-4. Isa itong pangunahing daan sa Kalookan na may anim hanggang walong linya. Kilala rin ito sa mga pangalang "Daang Caloocan" at "Abenida Monumento".\n_START_SECTION_\nAbenida Epifanio de los Santos\n_START_PARAGRAPH_\nAng Abenida Epifanio de los Santos (o mas-kilala bilang EDSA) ay isang lansangang may sampung linya na gumagamit ng mga palitan (interchange) at paghihiwalay ng mga linya (grade separations). Bumubuo ang EDSA sa malaking bahagi ng C-4. Dumadaan ito sa mga lungsod ng Kalookan, Lungsod Quezon, Mandaluyong, Makati, at Pasay. Ang hilagang dulo nito ay Monumento, isang monumento para kay Andres Bonifacio sa Kalookan, at ang katimugang dulo nito ay sa isang rotonda (roundabout) malapit sa SM Mall of Asia sa Pasay. Itinayo ang lansangan\xc2\xa0noong panahon ng dating pangulong Manuel Quezon.'